Diari Oficial de la Generalitat Valenciana


Sumari del DOGV 2316, del 22-07-1994 (1994/832042)

ORDRE de 12 de juliol de 1994, de la Conselleria d'Administració Publica, Convocatòria 02/1994, per la qual es convoquen proves selectives d'accedir al grup A, sector d'administració especial, per a proveir llocs de treball de tècnic de publicacions, tècnic documentalista i llicenciat en educació física.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2316

Data del DOGV
:   22-07-1994

Secció del DOGV
:   AUTORITATS I PERSONAL

Número del document
:   1994/832042


Data del document
:   12-07-1994

Organisme emissor
:   Conselleria d'Administració Pública

Tipus de document
:   Ordre

ORDRE de 12 de juliol de 1994, de la Conselleria d'Administració Pública, Convocatòria 02/1994, per la qual es convoquen proves selectives d'accés al grup A, sector d'administració especial, per a proveir llocs de treball de tècnic de publicacions, tècnic documentalista i llicenciat en educació física. [94/5033]  
De conformitat amb allò establert en el Decret 74/1994, de 12 d'abril, del Consell de la Generalitat Valenciana, pel qual s'aprova l'oferta d'ocupació pública de la Generalitat Valenciana per a 1994, i per tal d'atendre les necessitats d'ocupació que hi ha, aquesta Conselleria, fent ús de l'atribució prevista en l'article 13 del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana i en el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana, acorda convocar proves selectives d'accés al grup A, sector d'administració especial, d'acord amb les següents  
Bases  
1. Objecte de la convocatòria  
1.1 La Generalitat Valenciana desenvolupa una política d'igualtat d'oportunitats a fi de promoure una presència igualitària de dones i homes en l'administració pública.  
Aquesta convocatòria té per objecte la selecció de personal, mitjançant el sistema d'oposició, per a cobrir 5 llocs de treball del grup A, sector d'administració especial que tot seguit s'indiquen, pel torn d'accés lliure:  
 oposició Denominació Nº llocs  
 oposició núm. 1 Tècnic de publicacions 1  
 oposició núm. 2 Tècnic documentalista 2  
 oposició núm. 3 Llicenciat en Educació Física 2  
2. Condicions generals dels aspirants  
2.1 Per a ser admès a aquestes proves selectives, caldrà:  
2.1.1 Tenir la nacionalitat espanyola o, d'acord amb el que estableix la Llei 17/1993, de 23 de desembre (BOE del 24) sobre l'accés a determinats sectors de la Funció Pública dels ciutadans dels altres estats membres de la Unió Europea, tenir la nacionalitat d'un país membre de la Unió Europea o la de qualsevol d'aquells estats als quals, d'acord amb els tractats internacionals signats per la Unió Europea i ratificats per Espanya, els siga d'aplicació la lliure circulació de treballadors en els termes en què aquesta està definida en el tractat constitutiu de la Unió Europea.  
2.1.2 Haver complit 18 anys.  
2.1.3 Estar en possessió d'algun dels títols següents:  
a) per a tècnic de publicacions, el títol de doctor, llicenciat, enginyer, arquitecte o equivalent.  
b) per a tècnic documentalista, el títol de doctor, llicenciat, enginyer, arquitecte o equivalent.  
c) per a llicenciat en Educació Física, el títol de llicenciat en Educació Física.  
2.1.4 Posseir la capacitat física i psíquica necessària per a l'exercici de les funcions dels llocs de treball oferts.  
2.1.5 No trobar-se inhabilitat penalment per a l'exercici de funcions públiques.  
2.1.6 No haver estat separat, mitjançant expedient disciplinari, de qualsevol administració o ocupació pública.  
2.2 Les condicions per a ser admès a les proves hauran de reunir-se en el moment d'acabament del termini de presentació de la sol·licitud i mantenir-se durant tot el procés selectiu, fins al moment de la presa de possessió.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, les persones interessades hauran de formular la petició corresponent en la sol·licitud de participació en la present oposició, seguint les instruccions establertes en la base 6.2.2.  
4. Sol·licituds  
Els qui desitgen prendre part en aquestes proves selectives hauran d'emplenar la sol·licitud que figura com a model en l'annex II, la qual els serà facilitada en les oficines públiques que es relacionen en l'annex III.  
5. Drets d'examen  
Els drets d'examen seran de 3.050 pessetes, i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà amb la impressió del segell de l'entitat bancària on s'haja efectuat l'ingrés.  
6. Presentació de sol·licituds  
6.1 Les sol·licituds seran dirigides a la Direcció General de la Funció Pública. A la sol·licitud s'adjuntarà una fotocòpia del DNI o document equivalent per als ciutadans d'altres estats a què fa referència la base 2.1.1, i s'haurà de marcar la casella número 36.1 de l'imprès de sol·licitud.  
El termini per a la presentació de sol·licituds començarà l'endemà de la publicació d'aquesta convocatòria en el Diari Oficial de la Generalitat Valenciana, i acabarà el dia 16 de setembre de 1994.  
Les persones interessades presentaran les sol·licituds en les oficines públiques que figuren relacionades en l'annex III, després de pagar la taxa que es fixa en la base 5.  
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.  
6.2 L'aspirant, quan emplene la sol·licitud, haurà de seguir amb rigor les instruccions següents:  
6.2.1 Que en l'apartat número 20 de l'imprès de la sol·licitud, {REF Forma d'accés}, els aspirants que hi participen pel torn d'accés lliure, hauran de senyalar amb una ics (X) la lletra L.  
6.2.2 Els aspirants del torn d'accés lliure amb minusvàlues de grau igual o superior al 33 per cent, hauran de senyalar amb una ics (X) en la casella 23 el tipus de discapacitat: (F) física, (P) psíquica i (S) sensorial, i hauran de presentar juntament amb la sol·licitud el certificat de la Conselleria de Treball i Afers Socials o de l'òrgan competent d'altres administracions públiques que acrediten aquesta discapacitat.  
Igualment, hauran d'assenyalar, en els apartats números 24 i 25 de l'imprès de sol·licitud, les mesures d'adaptació que calguen, d'acord amb la següent classificació:  
1. Eliminació de barreres arquitectòniques i taula adaptada a la cadira de rodes.  
2. Ampliació del temps de durada de l'exercici.  
3. Augment de la dimensió dels caràcters de l'examen per dificultat de visió.  
4. Necessitat d'intèrpret a causa de sordesa.  
5. Sistema Braille d'escriptura per ser una persona invident.  
6. D'altres  
6.2.3 En l'apartat número 33 de l'imprès de sol·licitud es marcarà l'opció per a la realització del quart exercici obligatori i no eliminatori, i s'hi haurà d'indicar l'idioma comunitari elegit, llevat del castellà.  
6.2.4 L'apartat número 35 de l'imprès de sol·licitud caldrà emplenar-lo amb una ics (X) únicament per aquelles persones que mantinguen una relació de servei amb la Generalitat Valenciana (funcionari de carrera, interí, laboral fix, laboral temporal, eventual, becari, contracte de prestació de serveis, etc.); s'haurà de marcar la casella 1 quan la relació siga de caràcter fix (funcionari de carrera o laboral fix), i la casella 2 en els altres casos.  
7. Admissió dels aspirants  
7.1 Per a ser admès a la realització de les proves selectives, quant a les condicions generals dels aspirants, serà suficient amb la declaració d'aquestes en el moment de presentar la sol·licitud, però hauran de ser acreditades davant de la Direcció General de la Funció Pública en el termini de 20 dies hàbils següents a la publicació de la relació d'aprovats a què es refereix l'article 19.1 del Decret del Consell 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.  
7.2 Acabat el termini de presentació de sol·licituds, després de la verificació que s'ha realitzat el pagament dels drets d'examen, la Direcció General de la Funció Pública dictarà una resolució, que s'haurà de publicar en el Diari Oficial de la Generalitat Valenciana, la qual contindrà la relació provisional d'admesos i exclosos a la realització de les proves.  
7.3 Els aspirants podran, en cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos, d'acord amb l'establert en l'article 71 de la Llei de Règim Jurídic de les Administracions Públiques i del Procediment Administratiu Comú.  
7.4 En tot cas, a fi d'evitar errors, i, si se'n produeixen, possibilitar-ne l'esmena dins del termini i en la forma escaient, els aspirants comprovaran fefaentment no sols que no figuren recollits en la relació provisional d'exclosos sinó, a més, que els seus noms i dades consten correctament en les relacions pertinents d'admesos.  
7.5 Transcorregut el termini anterior, vistes les al·legacions i esmenats els defectes, si escau, es dictarà resolució amb la llista definitiva d'admesos a la realització de les proves, que es publicarà en el Diari Oficial de la Generalitat Valenciana.  
7.6. En la resolució, mitjançant la qual es faça pública la llista definitiva d'admesos a la realització de les proves, s'establirà, almenys amb 15 dies d'antelació, la data, el lloc de realització i l'hora de començament del primer exercici.  
8. Proves selectives  
8.1 El procediment de selecció dels aspirants serà el d'oposició.  
8.2 Desenvolupament de l'oposició:  
L'oposició constarà de quatre exercicis obligatoris, dels quals seran eliminatoris els tres primers.  
8.2.1 Primer exercici. Es realitzarà per escrit i versarà sobre coneixements del temari específic per a cada oposició que s'hi adjunta com a annex I.  
L'exercici serà en forma de test amb quatre alternatives de resposta, de les quals una és la correcta. El tribunal fixarà la seua durada amb l'antelació deguda, atenent el seu contingut.   
8.2.2 Segon exercici.  
Consistirà a redactar, durant un temps mínim de tres hores i màxim de quatre, que determinarà el tribunal, dos exercicis pràctics elegits d'entre tres proposats pel tribunal sobre matèries contingudes en el temari específic per a cada oposició de l'annex I de la convocatòria.  
Aquest exercici serà elaborat pel tribunal el mateix dia i, si és possible, dins de la mateixa jornada, de matí o de vesprada, en què tinga lloc la prova.  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat. L'ordre s'iniciarà per la lletra {REF N}, segons el resultat del sorteig celebrat el dia 11 de maig de 1994. El tribunal podrà formular preguntes aclaridores sobre els temes exposats.  
El lloc, dates i hores de lectura d'aquest exercici serà anunciat pel tribunal amb l'antelació deguda.  
8.2.3 Tercer exercici.  
Consistirà a respondre per escrit un qüestionari de preguntes amb quatre alternatives de resposta, de les quals una és la correcta, basat en el contingut del temari comú d'administracions públiques que figura en l'annex I per a totes les oposicions.   
La durada d'aquest serà fixada pel tribunal amb l'antelació deguda, en atenció al seu contingut.  
8.2.4 Quart exercici. Aquest exercici obligatori no té caràcter eliminatori.  
Tindrà com a objecte valorar els coneixements de valencià dels aspirants, i d'un idioma comunitari, segons l'opció manifestada en la sol·licitud.  
8.3 Qualificació dels exercicis   
8.3.1 El primer exercici es qualificarà de 0 a 10 punts i, per a superar-lo, caldrà obtenir-hi 5 punts, com a mínim.  
Les respostes errònies es valoraran negativament amb una penalització equivalent a un terç del valor de cada resposta correcta.  
8.3.2 El segon exercici es qualificarà de 0 a 10 punts, i serà necessari obtenir-hi un mínim de 5 punts per a superar-lo.  
8.3.3 El tercer exercici es qualificarà de 0 a 10 punts, i caldrà obtenir per a superar-lo un mínim de 5 punts.   
Les respostes errònies es valoraran negativament amb una penalització equivalent a un terç del valor de cada contestació correcta.  
8.3.4 La qualificació que resulte dels tres primers exercicis serà determinada per la suma de puntuacions obtingudes en cadascun d'aquests.  
Tot seguit, es configurarà una relació ordenada per puntuació de major a menor i s'interromprà quan el nombre d'inclosos en cada una d'aquestes coincidesca amb el nombre de llocs de treball convocats per a cada oposició.  
En cas d'empat entre aspirants inclosos en la mateixa relació, en qualsevol de les llistes, l'ordre s'establirà atenent, en primer lloc, la major puntuació obtinguda en el segon exercici, i en segon lloc, si s'hi manté l'empat, la major puntuació obtinguda en el primer i tercer exercici, per aquest ordre. Si hi persisteix l'empat, es dirimirà per ordre alfabètic del primer cognom dels aspirants empatats, i s'iniciarà l'esmentat ordre per la lletra {REF N}, d'acord amb el resultat del sorteig celebrat el dia 11 de maig de 1994 (DOGV núm. 2.271, de 20 de maig de 1994).  
Només els inclosos en aquestes relacions podran passar a realitzar el quart exercici obligatori i no eliminatori.  
8.3.5 El quart exercici serà valorat de la manera següent:  
Coneixements de valencià: es valorarà de 0 a 5 punts.  
Idioma comunitari: es valorarà de 0 a 5 punts l'idioma elegit.  
8.3.6 El nivell de coneixements mínims exigits per a aconseguir els 5 punts en els tres primers exercicis, serà determinat pel tribunal. Per a la qualificació del quart exercici els 3 punts, a l'efecte previst en la base 11, equivaldran a un coneixement del nivell elemental de la Junta Qualificadora de Coneixements del Valencià.  
En qualsevol cas, els criteris seran fixats pel tribunal, després de realitzats els exercicis i abans de conèixer-se la identitat dels aspirants.  
8.4 La puntuació final:  
La puntuació final de cada oposició s'obtindrà sumant la puntuació del quart exercici als resultats obtinguts pels aspirants que figuren en les relacions a què es refereix la base 8.3.4.  
S'elaborarà una relació que constituirà la llista dels aspirants que han superat les proves per ordre de puntuació en cada oposició.  
9. Desenrotllament de les proves selectives  
9.1 Els exercicis tindran lloc a València.   
El primer exercici es realitzarà en el lloc, data i hora que s'establesca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves.  
9.2 Els aspirants seran convocats per a cada exercici en crida única.  
Els membres del tribunal qualificador i el personal col·laborador no permetran l'accés a la sala, on es realitze l'exercici, a aquelles persones que compareguen una vegada conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI o document equivalent per als ciutadans d'altres estats a què fa referència la base 2.1.1 o del resguard amb fotografia, del passaport o del permís de conducció, sense que per a aquest efecte siguen vàlides les fotocòpies compulsades dels esmentats documents; i també de l'exemplar per a la persona interessada de la sol·licitud d'admissió a les proves.  
D'acord amb el Reial Decret 192/1988, de 4 de març, durant la realització dels exercicis no està permès fumar als llocs on es duguen a terme.  
9.3 Quan comencen les proves, el tribunal farà públic l'anunci de la realització de la resta d'exercicis al local on s'haja realitzat l'anterior i a les seus de la Conselleria d'Administració Pública d'Alacant, Castelló i València, amb una antelació de 48 hores com a mínim, d'acord amb allò preceptuat en l'article 17 del Decret del Consell 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.  
10. Publicitat de les llistes  
10.1 En acabar cada un dels tres primers exercicis, el tribunal publicarà al lloc d'examen i a les seus de la Conselleria d'Administració Pública d'Alacant, Castelló i València, les relacions d'aspirants que hagen obtingut una qualificació de 5 o més punts.  
També es publicaran les relacions a les quals fa referència la base 8.3.4 a les seus de la Conselleria d'Administració Pública d'Alacant, Castelló i València, i també la qualificació obtinguda en l'exercici obligatori i ni eliminatori.   
10.2 Després de finalitzades les proves, el tribunal publicarà mitjançant un anunci a les seus de la Conselleria d'Administració Pública d'Alacant, Castelló i Valencia, les relacions amb la puntuació final a què es refereix la base 8.4, que constituiran les llistes dels aspirants que han superat les proves, per ordre de puntuació.  
En cap cas, el tribunal podrà declarar que han superat les proves selectives un nombre superior al de llocs de treball convocats.  
10.3 El tribunal haurà de trametre a la Direcció General de la Funció Pública les llistes dels aspirants que han superat les proves, per ordre de puntuació, tal com es refereix la base 8.4, per a la seua inserció en el Diari Oficial de la Generalitat Valenciana.  
11. Coneixements de valencià  
11.1 Aquells que superen les proves selectives acreditaran els seus coneixements de valencià amb la presentació dels certificats, diplomes o títols que hagen estat homologats per la Generalitat Valenciana.  
11.2 Aquells que no puguen acreditar aquests coneixements, segons el que estableix el punt anterior, hauran de realitzar el curs específic de valencià a què es refereix l'article 50 del Decret Legislatiu, de 20 de març de 1991, immediatament després del curs selectiu previst en la base 13 d'aquesta convocatòria.  
Amb aquesta finalitat, s'entendrà que, aquells aspirants que obtinguen una puntuació de 3 o més punts, en l'exercici de valencià, obligatori i no eliminatori, previst en la base 8.2.4, tenen acreditats els seus coneixements, encara que no estiguen en possessió dels certificats esmentats en el punt anterior.  
12. Presentació de documents  
12.1 En el termini de 20 dies hàbils comptats des de l'endemà de la publicació en el Diari Oficial de la Generalitat Valenciana de les relacions a què es refereix la base 10.3, els aspirants proposats hauran de presentar, davant la Direcció General de la Funció Pública, els documents següents:  
12.1.1 Certificat de naixement expedit pel registre civil corresponent o fotocòpia del DNI o document equivalent per als ciutadans dels altres estats a què fa referència la base 2.1.1, degudament compulsada.  
12.1.2 Fotocòpia compulsada del títol acadèmic exigible segons aquesta convocatòria per a cada oposició.  
12.1.3 Declaració de no haver estat separat mitjançant expedient disciplinari de qualsevol administració o ocupació pública, i també de no trobar-se inhabilitat penalment per a l'exercici de funcions públiques.  
12.1.4 Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferts.  
12.1.5 Els aspirants discapacitats hauran de presentar certificat de la Conselleria de Treball i Afers Socials o d'un òrgan competent d'altres administracions públiques, que acredite discapacitació igual o superior al 33 per cent, i també la seua capacitat per a exercir les funcions que corresponguen als llocs oferts.  
12.2 La manca de presentació de la documentació, dins del termini indicat, tret dels casos de força major, la presentació de documents dels quals es desprenga l'incompliment de les condicions generals de la convocatòria o els supòsits de falsedat en la declaració, originaran la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer.   
En aquest supòsit, el tribunal podrà proposar addicionalment la inclusió en les relacions a què es refereix la base 8.4, d'un nombre igual al d'exclosos seguint els criteris establerts en la base 8.3.4.   
13. Curs selectiu  
D'acord amb el que disposa l'article 9.d) del Reglament de Selecció de Personal i Provisió de Llocs de Treball, aprovat pel Decret 69/1986 i modificat pel Decret 59/1992, que aprova l'oferta d'ocupació pública per a 1992, els aspirants que superen les proves realitzaran un curs que tindrà caràcter selectiu i serà organitzat per l'IVAP.  
En qualsevol cas, serà convocat, amb l'antelació deguda, mitjançant una resolució de la Direcció General de la Funció Pública, en la qual es determinarà el règim del curs, a l'acabament del qual es realitzarà una prova d'avaluació que podrà incloure diversos exercicis, que es qualificarà de 0 a 10 punts, i caldrà obtenir-hi un mínim de 5 punts per a superar-la. La nota obtinguda en la prova d'avaluació per aquells aspirants que la superen, se sumarà a la puntuació obtinguda en l'oposició, d'acord amb l'article 4.2 del Decret del Consell 69/1986, que aprova el Reglament de Selecció i Provisió de Llocs de Treball. La relació d'aspirants, per ordre de puntuació, després de sumades les notes de l'oposició i del curs selectiu, serà publicada en el Diari Oficial de la Generalitat Valenciana.  
D'acord amb l'article 20.2 del Decret del Consell 69/1986, de 2 de juny, els aspirants que no superen el curs no obtindran el nomenament com a personal habilitat, encara que podran incorporar-se al curs immediatament posterior, amb la puntuació assignada a l'últim dels participants en aquest en les proves corresponents. Si no se supera aquest segon curs perdran tots els seus drets al nomenament com a habilitats.  
Durant l'assistència al curs, el personal que haja superat les proves selectives percebrà una retribució equivalent a la part proporcional que correspon al sou i pagaments extraordinaris corresponents al grup A, tret que, per estar ja prestant els seus serveis remunerats en l'administració, com a funcionari de carrera o interí, o com a personal laboral, opte per percebre una remuneració pel mateix import que li correspondria en el lloc de treball d'origen.  
14. Nomenament d'habilitats  
D'acord amb l'article 20.3 del Decret 69/1986, de 2 de juny, transcorregut el termini de presentació de la documentació i superat el curs selectiu i simultàniament a la convocatòria del concurs a què fa referència l'article 9, punt u, apartat b) del text refós de la Llei de la Funció Pública Valenciana, el conseller d'Administració Pública dictarà una resolució, que es publicarà en el Diari Oficial de la Generalitat Valenciana, i es procedirà al nomenament com a personal habilitat dels aspirants a què fa referència la base 13.  
15. Tribunals  
15.1 El tribunal qualificador d'aquesta oposició, serà nomenat, mitjançant ordre del conseller d'Administració Pública, una vegada hagen estat publicades les llistes provisionals d'admesos i exclosos.  
15.2. El tribunal, per a la realització de les proves, podrà designar els col·laboradors, ajudants i assessors especialistes que considere oportuns.  
15.3. Els membres del tribunal, i també els assessors, hauran d'abstenir-se de formar-ne part i podran ser recusats pels interessats, quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.   
Així mateix, hauran d'abstenir-se'n aquells qui hagen realitzat tasques de preparació d'aspirants en els cinc anys anteriors a la publicació d'aquesta convocatòria.   
15.4 El tribunal, i també els col·laboradors, ajudants i el personal especialista, podran exigir dels aspirants, en qualsevol moment, que acrediten la seua identitat, de conformitat amb el que preveu la base 9.2.  
15.5 A l'efecte de comunicacions i de qualsevol altra incidència, el tribunal tindrà la seu a la Direcció General de la Funció Pública, (carrer del Miquelet, núm. 5, CP 46198, Valencia).   
15.6 El tribunal tindrà la categoria assenyalada en el Decret 200/1985, de 23 de desembre, del Consell de la Generalitat Valenciana, sobre indemnitzacions per raó del servei i en l'Ordre de 17 de febrer de 1986 (DOGV de 10 de març de 1986), per la qual es desplega l'anterior decret.  
15.7. El funcionament del tribunal s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
16. Recursos  
16.1 Aquesta convocatòria, les seues bases i tots els actes administratius que siguen dictats en el seu desplegament, tret de les actuacions del tribunal, podran ser impugnats per les persones interessades mitjançant la interposició, després del la comunicació prèvia preceptiva a aquesta Conselleria, d'un recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, o de la publicació dels actes subsegüents, segons corresponga.  
16.2 Contra els actes del tribunal podrà interposar-se recurs ordinari davant el conseller d'Administració Pública, en el termini d'un mes, a partir de l'endemà de la publicació de la resolució corresponent del tribunal.  
Valencia, 12 de juliol de 1994  
El conseller d'Administració Pública  
LUIS BERENGUER FUSTER  
ANNEX I  
Tècnic de publicacions  
Tema 1. Història del llibre: del rotlle al còdex. L'aparició del paper.  
Tema 2. Els incunables.  
Tema 3. El llibre i les arts gràfiques del segle XVI: Manucio i Plantino.  
Tema 4. El llibre i les arts gràfiques del segle XVII.  
Tema 5. El llibre i la impremta del segle XVIII: Didot, Baskerville, Bodoni, etc.  
Tema 6. El llibre i la indústria editorial al segle XIX.  
Tema 7. Editors i impressors valencians (segles XIV-XIX).  
Tema 8. Significat i evolució del llibre i de la indústria al segle XX.  
Tema 9. Organització editorial: departaments, articulació i relacions.  
Tema 10. El procés d'edició: l'original, la preparació i correcció de textos i la maquetació.  
Tema 11. La producció editorial i els costos.  
Tema 12. Tecnologia i maquinària d'edició, disseny i impressió.  
Tema 13. Comercialització de publicacions.  
Tema 14. La correcció d'estil i la correcció tipogràfica.  
Tema 15. Normalització de l'edició: les pàgines preliminars.  
Tema 16. La compaginació: gravats, màrgens i proporcions.  
Tema 17. La foliació: classes i col·locació.  
Tema 18. Cites, notes, quadres, índex i notes bibliogràfiques.  
Tema 19. Normes i convencions sobre l'ús de números, quantitats, percentatges i horaris.  
Tema 20. Tractament de sigles, símbols i abreviatures.  
Tema 21. Requisits legals de les publicacions. ISBN, ISSN, copyright i dipòsit legal.  
Tema 22. La propietat intel·lectual i els drets d'autor.  
Tema 23. El contracte d'edició i el control de la tirada.  
Tema 24. Publicacions oficials i publicacions de l'administració.  
Tema 25. La contractació editorial en les administracions públiques.  
Tema 26. Catalogació de monografies i publicacions periòdiques.  
Tema 27. Les normes ISBD.  
Tema 28. Classificació de monografies i publicacions periòdiques. La CDU.  
Tema 29. Anàlisi documental. Abstracts: classes i elaboració. Normes ISO.  
Tema 30. Llenguatges documentals. Thesauri.  
Tema 31. Documentació i publicacions d'organismes internacionals: UNESCO, ONU, OCDE, etc.  
Tema 32. La informatització dels serveis de publicacions.  
Tema 33. La il·lustració del llibre panorama històric general.  
Tema 34. El patrimoni bibliogràfic espanyol. Panorama històric. Normativa legal.  
Tema 35. El patrimoni bibliogràfic valencià.  
Tema 36. Indústria de la informació: productors, distribuïdors i xarxes de transmissió de dades.  
Tema 37. Bases i bancs de dades: el mercat dels serveis documentals informatitzat.  
Tema 38. Tècniques de reproducció de documents. Reprografia. Micrografia.  
Tema 39. Protecció del patrimoni documental i bibliogràfic a Espanya. Disposicions legals.  
Tema 40. Polítiques d'informació científica i tècnica a Espanya.  
Tècnic superior documentalista  
Tema 1. La documentació com a disciplina. Conceptes generals. Evolució històrica.  
Tema 2. El patrimoni documental i bibliogràfic a Espanya. Disposicions legals.  
Tema 3. La biblioteca especialitzada i el centre de documentació. Organització. Funcions.  
Tema 4. El document. Concepte. Definició. Classes. Tipus. Documents primaris i secundaris.  
Tema 5. La documentació àudio-visual i multimèdia.  
Tema 6. Recopilació i selecció de documents.  
Tema 7. Fonts documentals científiques a Espanya.  
Tema 8. Fonts documentals de ciències socials i jurídiques a Espanya.  
Tema 9. Fonts documentals d'economia i estadística a Espanya.  
Tema 10. La documentació en l'administració pública espanyola i a la Comunitat Valenciana.  
Tema 11. La documentació de les organitzacions internacionals. ONU, UNESCO, CE i OCDE.  
Tema 12. Bibliografia i documentació. Bibliografia especialitzada.  
Tema 13. Publicacions oficials estatals, autonòmiques i internacionals. CE.  
Tema 14. Anàlisi documental. Llenguatge natural i llenguatge documental.  
Tema 15. La descripció documental. La descripció bibliogràfica.  
Tema 16. Tipus de resums i normes per a la seua elaboració. Metodologia del resum. Fases.  
Tema 17. Llenguatges precoordinats i postcoordinats.  
Tema 18. La indexació. Concepte. Tipus.  
Tema 19. El thesaurus. Elements, construcció i manteniment.  
Tema 20. Informació i documentació. Teoria i pràctica.  
Tema 21. Indústria de la informació: productors, distribuïdors i xarxes de transmissió de dades. La indústria de la informació a Espanya.  
Tema 22. Informàtica. Conceptes generals. La informatització dels serveis documentals.  
Tema 23. Principals sistemes operatius utilitzats en la documentació automatitzada.  
Tema 24. El programari (software) de gestió documental.  
Tema 25. Recuperació de la informació. Recerques retrospectives.  
Tema 26. La difusió selectiva de la informació.  
Tema 27. Bases i bancs de dades. Sistemes d'informació automatitzada.  
Tema 28. Bibliometria. Conceptes generals.  
Tema 29. Normalització en el camp de la documentació.  
Tema 30. La formació professional del documentalista a Espanya.  
Tema 31. La conservació de documents.  
Tema 32. Accés al document original. Tècniques de reproducció del document. Reprografia. Micrografia.  
Tema 33. Les noves tecnologies d'emmagatzematge i transmissió de la informació. Els nous suports.  
Tema 34. El marc jurídic de la reproducció de documents. La propietat intel·lectual.  
Tema 35. Organitzacions internacionals de documentació. IFLA, FID, ISO.  
Tema 36. La cooperació internacional. El programa Unisist.  
Tema 37. Protecció del patrimoni documental i bibliogràfic a Espanya. Disposicions legals.  
Tema 38. Polítiques d'informació científica i tècnica a Espanya.  
Tema 39. Criteris d'avaluació d'un sistema de documentació automatitzat.  
Tema 40. La documentació audiovisual. Tractament de la imatge.  
Tema 41. Cooperació institucional en matèria de documentació.   
Tema 42. Normalització en matèria de documentació a Espanya: l'IRANOR.  
Tema 43. Resums: classes i elaboració. Normativa ISO.  
Tema 44. Organigrama d'un centre de documentació especialitzada: criteris organitzatius.  
Tema 45. El client del servei de documentació: detecció de necessitats. Perfil de l'usuari.  
Llicenciat en Educació Física  
Tema 1. L'educació física en el sistema educatiu. Concepció educativa de l'exercici físic.  
Tema 2. Evolució dels continguts en educació física. Tendències principals.  
Tema 3. Estructuració dels objectius de l'educació física i l'esport. La taxonomia dels objectius.  
Tema 4. Aspectes i elements estructurals de l'exercici físic.  
Tema 5. L'habilitat motriu: desenvolupament, fases, mecanismes. La condició física. Evolució de les tendències.  
Tema 6. Els objectius i principis metodològics del condicionament físic.  
Tema 7. L'adaptació a l'esforç físic. La síndrome general d'adaptació.  
Tema 8. El sistema aeròbic i anaeròbic.  
Tema 9. Factors que intervenen en el treball de condicionament físic.  
Tema 10. Procés evolutiu de les qualitats físiques. Edats òptimes per al seu desenvolupament.  
Tema 11. La periodització del condicionament físic. El pla anual, el pla setmanal, la sessió de treball.  
Tema 12. Concepte d'esport i classificació.  
Tema 13. Els esports individuals. Característiques bàsiques. Aspectes tècnics, tàctics i didàctics.  
Tema 14. Els esports d'adversari. Característiques bàsiques. Aspectes tècnics, tàctics i didàctics.  
Tema 15. Els esports col·lectius. Característiques bàsiques. Aspectes tècnics, tàctics i didàctics.  
Tema 16. L'avaluació. Classes i tipus. Característiques de l'avaluació de les habilitats motrius i esportives.  
Tema 17. Les qualitats físiques bàsiques: força, velocitat, resistència i flexibilitat. Desenvolupament, mitjans i metodologia.  
Tema 18. Esport base. Principis rectors de l'aprenentatge i la competició.  
Tema 19. L'activitat físico-esportiva escolar i extraescolar.  
Tema 20. Les activitats físiques en la naturalesa. Tipus, classificació, programació i organització.  
Tema 21. Jocs, esports i activitats recreatives.  
Tema 22. La competició esportiva. Tipus i formes d'organitzar-les.  
Tema 23. El concepte de recreació. Temps lliure i exercici físic.  
Tema 24. Conceptes bàsics sobre instal·lacions esportives cobertes.  
Tema 25. Conceptes bàsics sobre instal·lacions esportives descobertes.  
Tema 26. El disseny d'instal·lacions: criteris bàsics que cal considerar.  
Tema 27. Tipologia d'instal·lacions i espais esportius. Classificació.  
Tema 28. L'activitat física i l'esport de la tercera edat.  
Tema 29. L'educació física i l'esport especial.  
Tema 30. Modes de gestió esportiva dels serveis públics.  
Tema 31. L'animació esportiva. Aspectes generals. Planificació de projectes d'animació esportiva i programes.  
Tema 32. La direcció esportiva i l'estructuració de les organitzacions esportives.  
Tema 33. Competències de l'Estat en matèria esportiva. Competències de la Comunitat Valenciana en matèria esportiva.  
Tema 34. El Consell Superior d'Esports i la seua estructura. La Direcció General de l'Esport de la Generalitat Valenciana.  
Tema 35. Legislació bàsica fonamental referida a l'esport. Esquemes conceptuals.  
Tema 36. Llei 10/1990, de l'Esport (BOE núm. 249, de 17.10.90).  
Tema 37. Llei 4/1993, de l'Esport de la Comunitat Valenciana DOGV núm. 2.173, de 28.12.93).  
Tema 38. Organització del departament esportiu dins de l'estructura esportiva autonòmica o local.  
Tema 39. Esport per a tots.  
Tema 40. Entitats esportives: els clubs i les federacions esportives.  
Tema 41. Esport d'elit.  
Tema 42. La violència en l'esport. Consideracions i prevenció.  
Tema 43. Aspectes bàsics sobre la sociologia de l'esport.  
Tema 44. Normativa en matèria de subvencions i ajudes a activitats i campanyes esportives.  
Tema 45. Carta Europea de l'Esport i codi d'ètica esportiva.  
ANNEX I  
Temari comú d'administracions públiques  
A) Organització de l'estat i l'administració pública  
Tema 1. La Unió Europea. Institucions.  
Tema 2. La Constitució Espanyola de 1978: estructura i contingut. Drets i deures fonamentals. La Corona. Les Corts Generals.   
Tema 3. El Tribunal Constitucional i el defensor del poble. El poder judicial i el poder executiu.  
Tema 4. L'administració de l'estat. El Consell de Ministres. El president del Govern. Els ministres.   
Tema 5. L'administració perifèrica de l'estat. Els delegats del Govern en la comunitat autònoma. L'administració Institucional de l'estat.  
Tema 6. L'Estatut d'Autonomia de la Comunitat Valenciana: la seua estructura.  
Tema 7. Les Corts Valencianes. Funcions i constitució.  
Tema 8. Les institucions de la Generalitat Valenciana: El síndic de greuges. La Sindicatura de Comptes. El Tribunal Superior de Justícia en la Comunitat Valenciana, i el Consell de Cultura.  
Tema 9. El president de la Generalitat: funcions. El Govern Valencià: composició, estructura i funcions.  
Tema 10. L'administració de la Generalitat Valenciana: principis generals i organització. Especial referència a la Llei dÚs i Ensenyament del Valencià.  
B) Dret administratiu  
Tema 11. L'Ordenament jurídic administratiu. Les Lleis orgàniques i ordinàries. El reglament.  
Tema 12. L'acte administratiu: concepte, motivació, eficàcia.  
Tema 13. Els contractes administratius: concepte i classes. Els seus elements. Compliment i incompliment dels contractes administratius.  
Tema 14. La Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Iniciació, ordenació, instrucció i acabament. Els recursos administratius: concepte i classes.  
Tema 15. Deures i funcions del personal de les administracions públiques respecte a l'administració pròpia, a la societat i al ciutadà.  
C) Personal  
Tema 16. Llei de la Funció Pública Valenciana (Llei 10/1985, Llei 6/1990, Decret legislatiu de 20 de març de 1991) i Reglament de Selecció i Provisió de Llocs de Treball.  
Tema 17. Classificació i accés del personal al servei de la Generalitat Valenciana. Provisió de llocs.  
Tema 18. Adquisició i pèrdua de la condició de funcionari de la Generalitat. Situacions dels funcionaris de la Generalitat.  
Tema 19. Règim retributiu i disciplinari.  
Tema 20. El règim de Seguretat Social del personal al servei de la Generalitat.  
ANNEX II  
(Model d'instància)  
ANNEX III  
(Oficines públiques)  
Alacant  
Servei Territorial de la Conselleria d'Administració Pública  
Avinguda del Doctor Gadea, núm. 10, 2n.  
03290 Alacant  
Tel. (96) 590 13 79  
Fax (96) 590 13 78  
Castelló  
Servei Territorial de la Conselleria d'Administració Pública  
Carrer Major, núm. 78  
12451 Castelló de la Plana  
Tel. (964) 35 82 00  
Fax (964) 35 80 68  
València  
Direcció General de la Funció Pública  
Carrer del Miquelet, núm. 5  
46903 Valencia  
Tel. (96) 386 63 33 / 386 63 00  
Fax (96) 386 63 01